बॉल टैंपरिंग मामले के बाद कप्तानी से हटाए गए स्टीव स्मिथ, डेविड वॉर्नर पर भी गिरी गाज  
ऑस्ट्रेलियाई सरकार ने कप्तान स्टीव स्मिथ को हटाने को कहा.
क्रिकेट ऑस्ट्रेलिया ने जांच के आदेश दिए थे.
प्रधानमंत्री टर्नबुल ने इस घटना को निराशाजनक बताया है.
The fear in Lehman’s eyes... #balltamperingpic.twitter.com/veK9O7spl0

अंपायर निजेल लांग और रिचर्ड इलिंगवर्थ ने दक्षिण अफ्रीका की दूसरी पारी के 43वें ओवर के दौरान बैनक्राफ्ट से बात की. कवर पर क्षेत्ररक्षण करते समय उनके हाथ में कोई चीज देखी गई जिसके बाद अंपायरों ने उनसे बात की. अंपायरों के पास जाने से पहले बैनक्राफ्ट को अपने अंत:वस्त्र में छोटी सी पीली चीज रखते हुए देखा गया. जब अंपायर उनसे बात करने के लिए पहुंचे तो उन्होंने पैंट की जेब में हाथ डालकर दिखाया और यह भिन्न वस्तु थे. वह धूप के चश्मे को साफ करने के लिए मुलायम कपड़े जैसा लग रहा था.